wickkiey/tamil-wikipedia-chunked huggingface dataset:
# பஞ்சாங்கம்

## வருஷம் மாதம் கணக்கிடும் பஞ்சாங்க முறைகள்

### சந்திரமான முறை

இம்முறை சந்திரனின் இயக்கத்தை அடைப்படையாகக் கொண்டு கணக்கிடும் முறை. சௌரமான முறை வருடப் பிறப்பிற்கு முன்பு வரும் பூர்வபக்ஷ பிரதமை திதி தொடங்கி அடுத்த சௌரமான முறை வருடப் பிறப்பிற்கு முன் வரும் அமாவாசை முடியவுள்ள ஒரு ஆண்டு காலத்தைக் குறிப்பது சந்திரமான முறை எனப்படும். இம்முறையில் ஓராண்டு என்பது சுமார் 354 நாட்கள் கொண்டது. பூர்வப்க்ஷ பிரதமை முதல் அமாவாசை வரை உள்ள சைத்திரம் முதல் பாற்குண்ம் வரையான 12 காலப் பிரிவுகள் சந்திர மாதங்களாகும்.
பின்பற்றும் இந்திய மாநிலங்கள்: ஆந்திரப் பிரதேசம் (தெலுங்கு பஞ்சாங்கம்), கர்நாடகா, மகாராஷ்டிரா, குஜராத் (கார்த்திக ஷுக்லாதி பஞ்சாங்கம்)
# பஞ்சாங்கம்

## வருஷம் மாதம் கணக்கிடும் பஞ்சாங்க முறைகள்

### பிற ஐந்திறன் முறைகள்

- திருவள்ளுவர் ஆண்டு
திருவள்ளுவர் பிறந்த காலத்தை ஒட்டி தமிழ்நாட்டில் கடைப்பிடிக்கப்படுகிறது.
- சக வருட பஞ்சாங்கம்:
இந்திய அரசாங்கம் சாலிவாகன வருஷம் அல்லது சக வருஷம் என்ற பெயர்களில் கடைப்பிடிக்கும் பஞ்சாங்க முறை. ஆண்டு என்பது மார்ச்சு மாதம் 22 ஆம் தேதி முதல் அடுத்த மார்ச்சு மாதம் 23 ஆம் தேதி வரை.
- பசலி வருஷ பஞ்சாங்கம்:
வட இந்தியாவில் நடைமுறையில் உள்ள ஆண்டுக் கணக்கு. முகலாயர் காலத்தில் அரசாங்க வரவு செலவுக் கணக்குகளை நிர்வகிக்க ஏதுவாகத் தோற்றுவிக்கப்பட்டது.
- கலியுகாப்தம் பஞ்சாங்கம்
கலியுகம் தோன்றிய நாள் முதல் கணக்கிட்டு வரப்படுகிறது.
- விக்கிரம வருஷம்
- மகா வீரர் வருஷம்
# பஞ்சாங்கம்

## ஐந்திறன் வகைகள்

பஞ்சாங்கத்தில் இரு வகைகள் உள்ளன. 1. திருக்கணித பஞ்சாங்கம் 2. வாக்கிய பஞ்சாங்கம். வாக்கிய பஞ்சாங்கத்திற்கும் திருக்கணித பஞ்சாங்கத்திற்கும் அதிகபட்சமாக 17 நாழிகை வரை வேறுபாடு ஏற்படுவதுண்டு. அதாவது 6 மணி 48 நிமிசம் வரை இந்த வேறுபாடு ஏற்படும். அமாவாசை, பௌர்ணமி தினங்களில் இந்த வேறுபாடு மிகக்குறைவாக இருக்கும். அஷ்டமி, நவமி தினங்களில் இந்த வேறுபாடு அதிகமாக இருக்கும். தமிழக அரசு கோவில்களில் வாக்கிய பஞ்சாங்கமே பயன்படுத்தப்படுகிறது.
# பஞ்சாங்கம்

## ஐந்திறன் வகைகள்

### திருக்கணித ஐந்திறன் (பஞ்சாங்கம்)

சந்திரனது வட்டப்பாதையில் அவ்வப்போது ஏற்படும் இயக்க நிலை வித்தியாசத்தைக் கணக்கில் எடுத்துக்கொண்டு எழுதப்படும் பஞ்சாங்கமாகும். அனைத்து கிரகங்களும் தங்களுக்கு உள்ள இழுப்பு விசையால் சந்திரனைத் தங்களை நோக்கி இழுக்கின்றன. சந்திரனுக்கு ஈர்ப்பு விசை குறைவென்பதால் மற்ற கிரகங்கள் அதனை இழுப்பதால் சந்திரன் வட்டப்பாதையில் அவ்வப்போது வேறுபாடு ஏற்படுவதுண்டு.
திருத்தப்பட்ட பஞ்சாங்கமாக திருக்கணித பஞ்சாங்கம் வெளிவருகிறது.
திருக்கணிதப் பஞ்சாங்கங்கள்: ஸ்ரீனிவாசன் திருக்கணிதப் பஞ்சாங்கம், வாசன் சுத்த திருக்கணிதப் பஞ்சாங்கம், ஆதவன் திருக்கணிதப் பஞ்சாங்கம், குமரன் திருக்கணித பஞ்சாங்கம், பாலன் திருக்கணித பஞ்சாங்கம், ராஷ்ட்ரீய பஞ்சாங்கம், சபரி சுத்த திருக்கணிதப் பஞ்சாங்கம், ஸ்ரீ காஞ்சி ஸ்ரீ ஆச்சாரியார் மடத்து பஞ்சாங்கம். என்பவை புகழ்பெற்ற திருக்கணித பஞ்சாங்க புத்தகங்களாகும்.
# பஞ்சாங்கம்

## ஐந்திறன் வகைகள்

### வாக்கிய பஞ்சாங்கம்

பல்லாயிரம் ஆண்டுகளுக்கு முன்னர் ரிசிகள் ஒன்று கூடி அருளி செய்த சுலோகங்களில் உள்ள கணித முறையை அப்படியே ஏற்றுக்கொண்டு அதன் அடிப்படையில் எழுதப்படும் பஞ்சாங்கமாகும். திருத்தப்படாத பஞ்சாங்கமாக வாக்கிய பஞ்சாங்கம் வெளிவருகிறது. வாக்கியம் என்பது கணிதத்தில் மாறுதல் செய்யாமல் பழமையை அப்படியே பிரதிபலிப்பதாகும்.  
தமிழ் நாட்டில் வாக்கியப் பஞ்சாங்கம் அதிகமாக பின்பற்றப்படுகிறது. தமிழ் நாட்டில பற்பல வாக்கியப் பஞ்சாங்கங்கள் வெளியிடப்படுகின்றன: ஆற்காடு ஸ்ரீ சீதாராமையர் சர்வ முகூர்த்த பஞ்சாங்கம், திருநெல்வேலி வாக்ய பஞ்சாங்கம், ராமநாதபுரம் வாக்கியப் பஞ்சாங்கம், 28-ஆம் நம்பர் பாம்புப் பஞ்சாங்கம், சிருங்கேரி மடம் பஞ்சாங்கம், ஸ்ரீரங்கம் வாக்கிய பஞ்சாங்கம், ஸ்ரீப்ரசன்ன வெங்கடேச பெருமாள் தேவஸ்தான வாக்கியப் பஞ்சாங்கம், திருக்கோயில் அனுஷ்டான பஞ்சாங்கம் என்பவை புகழ்பெற்ற வாக்கியப் பஞ்சாங்க புத்தகங்களாகும்.  
இந்த இரண்டு வகைப் பஞ்சாங்கங்கள் தமிழ் நாட்டில் மட்டுமே பயன்படுத்தப்படுகின்றன. பிற மாநிலங்களில் திருக்கணிதப் பஞ்சாங்கம் மட்டுமே பயன்பாட்டில் உள்ளது.
# நிறம்

**நிறம்** (*Colour*) அல்லது வண்ணம் என்பது சிவப்பு, மஞ்சள், ஊதா, அல்லது நீலம் போன்ற வண்ண வகைகளால் விவரிக்கப்படும் மனிதனின் காட்சிப் புலனுணர்வுகளின் சிறப்பம்சமாகும். ஒளிநிறமாலையில் உள்ள மின்காந்தக் கதிர்வீச்சால் மனிதக் கண்களில் உள்ள கூம்பு செல்கள் தூண்டப்படுவதால் நிறங்கள் உணரப்படுகின்றன. நிறங்களின் பிரிவுகள் மற்றும் நிறங்களின் குறிப்பிட்ட உட் கூறுகள் போன்றவை பொருட்களின் மீது பட்டு அவை எதிரொளிக்கும் ஒளியின் அலைநீளத்துடன் தொடர்பு கொண்டுள்ளன. பொருட்களின் இயற்பியல் பண்புகளான ஒளி உறிஞ்சுதல், உமிழ்வு நிறமாலை போன்ற பண்புகள் இந்த எதிரொளிப்பை நிர்வகிக்கின்றன.
நிறங்களின் இடைவெளியை வரையறுப்பதன் மூலம் ஆயத்தொலைவுகளால் எண்ணளவில் நிறங்களை அடையாளம் காண முடியும். உதாரணமாக, சிவப்பு பச்சை நீல நிறங்களின் வண்ண இடைவெளியானது, மனிதக் கண்களின் திரிபுராமைக்கு ஏற்றவாறு அவற்றிலுள்ள மூன்று கூம்பு செல் வகைகளும் மூன்று ஒளிப்பட்டைகளுக்கு எவ்வாறு தூண்டல்களை விளைவிக்கின்றன என்பதனை பிரதிபலிக்கிறது. நீண்ட அலைநீளம் 564-580 நானோ மீட்டர் (சிவப்பு) ; நடுத்தர அலைநீளம், 534-545 நானோ மீட்டர் (பச்சை); 420-440 நானோ மீட்டர் (நீலம்) குறுகிய-அலைநீளம் கொண்ட ஒளி போன்றவை அலை நீளவகைபாடுகளாகும்  
பிற வண்ண இடைவெளிகளில் மூவண்ண பரிமானங்களுக்கும் மேற்பட்ட மயில்நீலம், மெசந்தா, மஞ்சள், கருப்பு போன்ற நிற மாதிரிகளும் உள்ளன. மற்ற உயிரினக் கண்களின் ஒளியேற்பும் நம்முடைய கண்களின் ஒளியேற்பில் இருந்து வேறுபடுகின்றன. அதனால் வேறுபட்ட நிற வேறுபாடுகளும் காட்சிப் புலனுணர்வும் அவ்வுயிரினங்களில் மாறுபடும். உதாரணமாக தேனீக்கள் போன்ற சில உயிரினங்கள் புற ஊதா கதிர்வீச்சை உணர்கின்றன. புற ஊதா நிறத்தின் அலைநீளம் 10 நானோமீட்டரிலிருந்து 400 நானோமீட்டர் வரையாகும். இது கட்புலனாகும் ஒளியைவிட அலைநீளம் குறைவாகவும் ஆனால் எக்சு-கதிர்களைக் காட்டிலும் நீண்டும் இருக்கும். ஆனால் சிவப்பு நிறத்தை இவற்றால் உணர முடியாது. பேபிலியோ வகை பட்டாம்பூச்சிகள் ஆறு வகையான ஒளியேற்பிகளைக் கொண்டிருக்கின்றன, இதனால் இவை ஐவண்ண பார்வைத் திறனைக் கொண்டிருக்கின்றன. இவற்றைத் தவிர சில உயிரினங்கள் கூட்டு வண்ணப்பார்வைத் திறனையும் கொண்டுள்ளன. இவற்றில் 12 வகையான ஒளியேற்பிகள் காணப்படுகின்றன.  
வண்ணங்களின் விஞ்ஞானம் சில நேரங்களில் நிறவியல், நிற அளவியல், அல்லது வெறுமனே வண்ண அறிவியல் என்று அழைக்கப்படுகிறது. மனித கண் மற்றும் மூளை எவ்வாறு நிறத்தை உணர்கிறது, பொருள்களில் வண்ணத்தின் தோற்றம், கலையில் வண்னத்தின் கோட்பாடு மற்றும் காணக்கூடிய வரம்பில் மின்காந்தவியல் கதிர்வீச்சின் இயற்பியல் போன்றவற்றைக் குறிக்கிறது. மேலும் நிறம் என்பது, ஒரு பொருளினால் வெளிவிடப் படுகின்ற, கடத்தப்படுகின்ற அல்லது எதிரொளிக்கப்படும் ஒளியின் சேர்க்கையினால் ஏற்படுத்தப்படுகின்ற ஒரு காட்சி விளைவு ஆகும்.  
புவியைப் பொறுத்தவரை சூரியனே ஒளியின் முதன்மையான மூலம் ஆகும். சூரிய ஒளி வெள்ளை நிறமாகக் காணப்பட்டாலும், அது ஏழு நிறங்களின் கலவை ஆகும். இயற்கையில் வானவில் தோன்றும் போது இந்த ஏழு நிறங்களும் பிரிவடைந்து தோன்றுவதைக் காணமுடியும். பட்டகத்தின் ஊடாக வெள்ளொளியைச் செலுத்தி இதே விளைவைப் பெறமுடியும்.
# நிறம்

## நிறத்தின் இயற்பில்

<div class=floatright>
கண்ணுக்குப் புலப்படும் நிறமாலையிலுள்ள நிறங்கள்.  
<table ="0" cellspacing="0" cellpadding="2">
<tr>
<th>நிறம்</th>
<th>அலை நீள இடைவெளி</th>
<th>அதிர்வெண் இடைவெளி</th>
</tr>
<tr><td>சிவப்பு</td>
<td>~ 625-740&nbsp;நானோமீட்டர்</td>
<td>~ 480-405 டெராயெர்ட்சு</td>
</tr>
<tr><td>செம்மஞ்சள்</td>
<td>~ 590-625&nbsp;நானோமீட்டர்</td>
<td>~ 510-480 டெராயெர்ட்சு</td>
</tr>
<tr><td>மஞ்சள்</td>
<td>~ 565-590&nbsp;நானோமீட்டர்</td>
<td>~ 530-510 டெராயெர்ட்சு</td>
</tr>
<tr><td>பச்சை</td>
<td>~ 500-565&nbsp;நானோமீட்டர்</td>
<td>~ 600-530 டெராயெர்ட்சு</td>
</tr>
<tr><td>இளநீலம்</td>
<td>~ 485-500&nbsp;நானோமீட்டர்</td>
<td>~ 620-600 டெராயெர்ட்சு</td>
</tr>
<tr><td>நீலம்</td>
<td>~ 440-485&nbsp;நானோமீட்டர்</td>
<td>~ 680-620 டெராயெர்ட்சு</td>
</tr>
<tr><td>ஊதா</td>
<td>~ 380-440&nbsp;நானோமீட்டர்</td>
<td>~ 790-680 டெராயெர்ட்சு</td>
</tr>
<tr>
<td>
தொடர் ஒளியியல் நிறமாலை  
<small>* 1.5.காமா திருத்தத்திற்காக வடிவமைக்கப்பட்டவை *</small>
</td>
</tr>
<tr>
<td>
கணிப்பொறி நிறமாலை  
</td>
</tr>
</table>
</div>  
கதிரவனிலிருந்து புவியை நோக்கி வரும் கதிர் வீச்சின் ஒரு சிறு பகுதி மட்டுமே பூமியின் மேற்பரப்பை அடைய முடிகின்றது. அவற்றுள்ளும் ஒரு சிறிய பகுதி மட்டுமே கண்ணிற்குத் தெரியக்கூடிய ஒளியாகும். இவ்வாறு கண்ணுக்குப் புலப்படக்கூடிய கதிர்கள் 400 தொடக்கம் 700 நானோ மீட்டர் அலை நீள வீச்சினுள் அடங்கியவை. இதனுள் அடங்கும் வெவ்வேறு அலை நீளம் கொண்ட ஒளிக் கதிர்கள் கண்ணில் வெவ்வேறு நிறப் புலனுணர்வுகளை ஏற்படுத்தும் தன்மை வாய்ந்தன. இந்த வீச்சின் ஒரு முனையில் சிவப்பு நிற ஒளியும், மறு முனையின் ஊதா நிறமும் உள்ளன.  
பெரும்பாலான ஒளி ஆதாரங்கள் பல்வேறு அலைநீளங்களில் வெளிச்சத்தை வெளிப்படுத்துகின்றன; ஒரு மூலத்தின் நிறமாலை என்பது ஒவ்வொரு அலைநீளத்திற்கும் அதன் செறிவை வழங்குவதாகும். கொடுக்கப்பட்ட திசையில் இருந்து கண்களை அடையும் நிறமாலையின் நிறமாற்றம் அந்த திசையின் வண்ண உணர்வைத் தீர்மானிக்கிறது. என்றாலும் வண்ண உணர்வைக் காட்டிலும் அதிக எண்ணிக்கையில் நிறங்களின் சேர்க்கைக்கு சாத்தியங்கள் உள்ளன. உண்மையில் அதே நிற உணர்ச்சியை உருவாக்கும் ஒரு நிறமாலையை நிறமென்று வரையறுக்கலாம், ஆனால் இத்தகைய பகுப்புகள் பல்வேறு வகைகளில் பரவலாக மாறுபடும். மேலும் அதே வகைகளில் உள்ளவர்களுக்கிடையேயும் குறைந்த அளவிற்கு வேறுபடும்.
# நிறம்

## நிறப் புலனுணர்வு

I
பொருட்கள் வெளிவிடுகின்ற அல்லது தெறிக்கின்ற ஒளிக் கதிர்கள் கண்ணுக்குள் சென்று அங்குள்ள விழித் திரையில் விழுகின்றன. இத் திரை கட்புலன் உணர்வுக்குரிய நரம்பு முனைகளைக் கொண்டுள்ளது. சுமார் --- மில்லியன்கள் எனக் கணக்கிடப் பட்டுள்ள இந் நரம்பு முனைகள் இரண்டு வகைப்படுகின்றன. இவை *கூம்புகள்* என்றும் *கோல்கள்* என்றும் அழைக்கப்படுகின்றன. இவற்றுள் கூம்புகளே நிறப் புலனுணர்வுக்கு அடிப்படையானவை. பல்வேறு நிறங்களையும் வேறுபடுத்தி உணரும் வகையில் கூம்புகள் மூன்று வகைகளாக அமைந்துள்ளன. ஒரு வகை சிவப்பு நிறத்துக்குரிய ஒளியை உணரவல்லது. ஏனைய இரண்டு வகைகளும் பச்சை, நீலம் ஆகிய நிறங்களை உணரக்கூடியன. இதனால் இம் மூன்று வகைக் கூம்புகளுக்கும் சிவப்புக் கூம்பு, பச்சைக் கூம்பு, நீலக் கூம்பு எனப் பெயர் இடப்பட்டுள்ளது. இவ்வாறு மனிதக் கண்களால் உணரப்படுகின்ற அடிப்படையான மூன்று நிறங்களே முதன்மை நிறங்கள் எனப்படுகின்றன.
# நிறம்

## பொருளின் நிறம்

ஒரு பொருளின் நிறம் அப்பொருள் இருக்கும் சூழலை பொருத்தும் நமது கண் உள் வாங்கும் ஒளியின் விகிதாச்சாரத்தை முன்னிட்டும் அமையும்.சில நேரங்களில் ஒரே நிறங்களும் வெவ்வேறு நிறங்களாக காட்சிப்பிழையாக தோன்றும்.
# நிறம்

## நிறப்பார்வையின் கோட்பாடுகள்

அரிஸ்டாட்டில் மற்றும் பிற பண்டைய விஞ்ஞானிகள் ஏற்கனவே ஒளி மற்றும் நிற பார்வை பற்றிய இயல்புகளை எழுதியிருந்த போதிலும், அதைஉணர்வின் ஆதாரமாக வண்ண ஒளி பிறக்கிறது என்றே நம்பினர்.
**சர் ஐசக் நியூட்டன்** , 1672ல் கோதே நிறங்கள் பற்றிய அவரது விரிவான கோட்பாட்டை பதிப்பித்தார்.அதுவே நிறங்கள் பற்றிய அடிப்படை அறிவியலுக்கு வழிவகுத்தது.  
நியூட்டன் கருத்தின்படி, வெள்ளை ஒளி, அனைத்து வண்ணங்கள் உள்ள கலவை ஆகும். அது ஒரு முப்பட்டை கண்ணாடி வழியாக கடந்து செல்லும் போது நிறங்கள் வெவ்வேறு கோணங்களில் கலைந்து நிறமாலை உறுவாகிறது,  
ஆகவே, நிறங்கள் வெள்ளை ஒளியில் மட்டுமே உள்ளன என்பதை அவர் நிரூபித்தார்.
# நிறம்

## முதன்மை நிறங்கள்

சிவப்பு, பச்சை , நீலம் ஆகிய மூன்று நிறங்களும் முதன்மை நிறங்கள் எனப்படுகின்றன. இம் மூன்று நிறங்களையும் உரிய விகிதங்களில் கலப்பதன் மூலம் வேண்டிய நிறங்களைப் பெற்றுக்கொள்ள முடியும்.
# நிறம்

## நிறக்குருடு

நிறக்குருடு என்பது மனிதர்களில் சிலரால் பெரும்பாலானவர்களைப்போல சில நிறங்களுக்கிடையேயான வேறுபாடுகளை உணர இயலாமையைக் குறிக்கும் சொல்லாகும். இது பெரும்பாலும் மரபணு அடிப்படையில் ஏற்பட்டாலும், சில சூழல்களில், மூளை, நரம்பு, அல்லது விழிகள் ஆகியவற்றில் ஏற்படும் கோளாறின் விளைவாகவோ சில வேதிப் பொருட்களினாலோ ஏற்படக் கூடும். இங்கிலாந்து நாட்டைச் சேர்ந்த யான் டால்டன் என்பவர் 1794-ம் ஆண்டு எழுதிய *நிறங்களின் பார்த்தல் உணர்வைப் பற்றிய சிறப்பு உண்மைகள்* என்ற தலைப்பிட்ட ஒரு அறிவியல் கட்டுரையில் இதுபற்றி எழுதினார். இவரும் இந்நோயினால் பாதிக்கப்பட்டவர் என்பது குறிப்பிடத்தக்கது. இவரின் பெயரால் இந்நோய் **டால்டனிசம்** என்று நெடுநாள் வழங்கப்பட்டது. எனினும் தற்போது இந்த பெயர் பச்சை நிறத்தை உணர இயலாமையாகிய *டியூட்டெரனோபியா* என்ற நோயை மட்டும் குறிக்கிறது.
# நிறம்

## பட்டகமும் ஒளியும்

ஐன்ஸ்டினுக்கு முந்தய அறிஞர்கள் யாவரும் வெள்ளொளி நிறமற்றது எனவே நம்பிக்கொண்டிருந்தனர்.மேலும் வெள்ளொளி நிறமற்றது பட்டகத்தில் உள்ள ஒளிகளே அவற்றை உருவாக்குகின்றன என்று நம்பினர்.ஐன்ஸ்டின் தனது ஒளியின் இரட்டைத்தன்மை கோட்பாட்டை வெளியிட்ட பின் ஹைஜன் ஒளியிணை ஆராய்ந்து , வெள்ளொளி பல நிறங்களையுடைய ஒளிகளின் கூட்டு ஒளி என நிறுபித்தார்.அதன் பின் பட்டகம் ஒளியிணைப்பற்றிய ஆராய்ச்சிகளுக்கு பெரிதும் உதவின.மழை பெய்யும் போது மழைத்துளி பட்டகமாக செயல்பட்டு வெள்ளொளியில் உள்ள நிறங்களைப் பிரிக்கின்றது.
# சாதகக் குறிப்பு

சோதிடம் தொடர்பில், **சாதகக் குறிப்பு** (Horoscope) என்பது ஒரு குறிப்பிட்ட நேரத்தில் அண்ட வெளியிலுள்ள சில கோள்களினதும், நட்சத்திரங்களினதும் சரியான நிலைகளைக் காட்டுகின்ற ஓர் ஆவணமாகும். இது பொதுவாக ஒரு வரைபட வடிவில் இருக்கும். ஒரு குழந்தை பிறக்கும் போது குறிக்கப்படும் சாதகம், அப்பிள்ளையின் சாதகக் குறிப்பு ஆகும். இது தவிர உலகில் நடைபெறும் எந்த நிகழ்ச்சிக்கும் சாதகம் குறிக்க முடியும்.  
சாதகக் குறிப்பின் அடிப்படையான உறுப்பு இராசிச் சக்கரமேயானாலும், பாவச் சக்கரம், நவாம்சச் சக்கரம், திசை, புத்தி முதலான பல்வேறு வகையான அம்சங்களைச் சாதகக் குறிப்பில் காண முடியும். ஒரு சாதகர் பற்றிய அல்லது ஒரு நிகழ்வு பற்றிய பகுப்பாய்வுகள் செய்யப்படும் போது சம்பந்தப் பட்ட சாதகக் குறிப்பே அடிப்படையாக அமைகின்றது.  
இன்னொரு வகையில், சோதிடப் பகுப்பாய்வு, பலன் சொல்லுதல் போன்றவற்றைப் பொறுத்தவரை, அறிவியல் சார்ந்த வானியலுக்கும், அறிவியல் சாராத சோதிடத்துக்கும் நடுவிலுள்ள இடைமுகமே சாதகக் குறிப்பு எனலாம். இது ஒரு குறிப்பிட்ட நேரத்துக்கான வானியல் தரவுகளைத் தருவது மட்டுமன்றி இதன் வரைபட வடிவம் இத் தரவுகளின் சோதிட இயல்புகளைப் புரிந்து கொள்வதையும் இலகுவாக்குகின்றது.
# சாதகக் குறிப்பு

## இராசிச் சக்கரம்

சாதகக் குறிப்பில் காணும் இராசிச் சக்கர வரைபடங்கள் பல்வேறு வகையில் வரையப் படுகின்றன. மேற்கத்திய சோதிடர்கள் இதனை வட்டமாக வரைவார்கள். இந்தியாவில் சதுர வடிவில் வரைவதே வழக்கமானாலும் தென்னிந்திய, வட இந்திய வரைபடங்களிடையே வேறுபாடுகளைக் காணலாம். மேற் கூறப்பட்ட மூன்று வகையான இராசிச் சக்கர அமைப்புகளையும் கீழேயுள்ள படங்கள் காட்டுகின்றன.  
ஒரு குழந்தையின் பிறப்பைக் குறித்த சாதகக் குறிப்பொன்றிலிருந்து அறியக் கூடிய தகவல்கள் கீழே தரப்பட்டுள்ளன.
1. பிறந்த இடம், நேரம், தாய் தந்தையர் விபரங்கள்.
1. குறிப்பிட்ட நேரத்தில் நட்சத்திரமும், இராசியும்.
1. இராசிச் சக்கரத்தில் கிரக நிலைகள்
1. இலக்கினம்
1. திசை - புத்தி விபரங்கள்
1. சாதகத்தில் கிரகங்களின் உச்சம், நீசம் பற்றிய விபரங்கள்  
முதலியனவாகும்.  
இவற்றில் கிரக நிலைகள், இலக்கினம் என்பன முன்னர் கூறிய வரைபடத்தில் காட்டப்படுகின்றன. இராசிச் சக்கர வரைபடத்தைப் புரிந்து கொள்ளக் கூடியவர்கள் அதனைப் பார்த்து இவ்விபரங்களை அறிந்து கொள்ள முடியும்.
# சாதகக் குறிப்பு

## இராசிச் சக்கரம்

### சாதகத்தில் கிரகங்களும் அவற்றின் நிலைகளும்

பழைய காலத்தில் சூரியன், சந்திரன் என்பவற்றோடு கூட மேலும் 5 சூரிய மண்டலத்திலுள்ள கிரகங்களையும் சேர்த்து ஏழு கிரகங்களுடன் இராகு, கேது ஆகிய இரண்டு நிழற் கிரகங்களும் இராசிச் சக்கரத்தில் காட்டப்படுவது வழக்கம். யுரானஸ், நெப்டியூன், புளூட்டோ ஆகிய கிரகங்கள் அறியப்பட்ட பின்னர் சிலர் அவற்றையும் சேர்த்துக் கொள்ளுகிறார்கள். இராசிச் சக்கரத்தில் கிரகங்களின் பெயர்களை எழுதும் போது இரண்டு மூன்று எழுத்துகளில் சுருக்கி எழுதுவதுண்டு. பழைய குறிப்புகளில் வழக்கு மொழியிலில்லாத வட மொழிப் பெயர்களையே எழுதியிருப்பார்கள். இவற்றின் விபரங்களைக் கீழேயுள்ள அட்டவணையிற் காணலாம்.  
| கிரகங்கள் - வழக்கு மொழி | கிரகங்கள் - வட மொழி |  |  |  |
| --- | --- | --- | --- | --- |
| முழுப் பெயர் | சுருக்கம் | முழுப் பெயர் | சுருக்கம் |  |
| சூரியன் | சூரி / சூ | ரவி | - |  |
| சந்திரன் | சந் | - | - |  |
| புதன் | புத / பு | குஜன் | குஜ |  |
| வெள்ளி | வெள் / வெ | சுக்கிரன் | சுக் / சு |  |
| செவ்வாய் | செவ் / செ | - | - |  |
| வியாழன் | வியா / வி | குரு | - |  |
| சனி | - | சனி | - |  |
| இராகு | இரர | ராகு | ரா |  |
| கேது | கே | கேது | கே | } |
# சாதகக் குறிப்பு

## உள்ளிணைப்பு

ஜாதக யோகங்கள்
# தமிழர் கலைகள்

**தமிழர் கலைகள்** எனப்படுபவை தமிழர் வாழ்க்கையைச் சிறப்பித்த கலைகள் ஆகும்.
# தமிழர் கலைகள்

## தமிழர் கலைகள் பட்டியல்

- சிலம்பம்
- கோலாட்டம்
- பட்டிமன்றம்
- வில்லுப்பாட்டு
- "manippattu"
- கும்மி
- மயிலாட்டம்
- காவடியாட்டம்
- பொய்க்கால் குதிரை ஆட்டம்
- தெருக்கூத்து
- ஒயிலாட்டம்
- பாம்பாட்டம்
- உறுமி ஆட்டம்
- புலி ஆட்டம்
- பறை ஆட்டம்
- கரகாட்டம்
- மாடு ஆட்டம்
- உறியடி ஆட்டம்
- கொல்லிக் கட்டை ஆட்டம்
- புலி ஆட்டம்
- சிலம்பாட்டம்
- குறவன் குறத்தி ஆட்டம்
- கைச்சிலம்பாட்டம்
- தேவராட்டம்
- தப்பாட்டம்
- காளியாட்டம்
- சேவையாட்டம்
- பேயாட்டம்
- சாமியாட்டம்  
- கூத்துகள்
- சாந்திக் கூத்து
- சாக்கம்
- மெய்க் கூத்து
- அபிநயக் கூத்து
- நாட்டுக்கூத்து
- விநோதக் கூத்து
- குரவைக் கூத்து
- கலிநடனம் என்னும் 'கழாய்க் கூத்து'
- கரகம் என்னும் 'குடக் கூத்து'
- பாய்ந்தாடும் 'கரணம்'
- நோக்கு 'பார்வைக் கூத்து'
- நகைச்சுவை கொண்ட 'வசைக் கூத்து'
- 'சாமியாட்டம்' அல்லது 'வெறியாட்டு'
- பொம்மலாட்டம்
# பாஞ்சாலங்குறிச்சி

**பாஞ்சாலங்குறிச்சி** தமிழ் நாட்டின் தூத்துக்குடி மாவட்டத்தில் உள்ள ஓர் ஊராகும்.
# பாஞ்சாலங்குறிச்சி

## வரலாறு

ஆதியில் தூத்துக்குடி மாவட்டம் சாலிக்குளத்தை அடுத்துள்ள காட்டில் வேட்டையாடச் சென்றனர் கட்டபொம்மனின் மூதாதையர். அங்கு குறிப்பிட்ட இடத்தில் முயல் திடீரென்று வேட்டை நாய்களை எதிர்த்து விரட்டத் துவங்கியது. வீரமூட்டும் சக்தி அந்த நிலத்திற்கு இருப்பதை அறிந்து வியந்து, தமது பாட்டன் பாஞ்சாலன் நினைவாக பாஞ்சாலக்குறிச்சி கோட்டை என்று பெயரிட்டு கோட்டை கொத்தளங்களுடன் தலைநகர் அங்கு அமைக்கப்பட்டது.  
இந்த ஊருக்கு அருகில், வ. உ. சிதம்பரம்பிள்ளை பிறந்த ஒட்டப்பிடாரம் உள்ளது.
# ஆட்சியாளர் பட்டியல், இலங்கை

வரலாற்றுக்காலத்தில் இலங்கையில் இயக்கர் நாகர் ஆகிய இரு இனத்தவர்கள் வாழ்ந்து வந்ததாக அறிந்துகொள்ள முடிகின்றது. சிங்கள வரலாற்றுந் நூல்களின் படி, இலங்கையை கி.மு 543 இருந்து இன்றுவரை ஆட்சி செய்தவரின் பட்டியல் கீழ்வருமாறு:
# ஆட்சியாளர் பட்டியல், இலங்கை

## ஆட்சியாளர் பட்டியல்

| விஜயன் | விஜய வம்சம் | தம்பபண்ணி | பொ.மு 543 | 505 | உள்ளூர் இயக்கப்பெண் குவையினியையும் பின்பு பாண்டிய இளவரசியையும் மணந்தான் |
| --- | --- | --- | --- | --- | --- |
| உபதிஸ்ஸன் | உபதீசகாமம் | 505 | 504 | விஜயனின் முதலமைச்சன்.
நாட்டில் கலவரம் ஏற்பட்டிருந்தது. |  |
| பண்டுவாசுதேவன் | விசிதபுரம் | 504 | 474 | விஜயனின் மருமகன் |  |
| அபயன் | 474 | 454 | பண்டுவாசுதேவன் மகன் |  |  |
| தீசன் | 454 | 437 | அபயன் தம்பி. இடையில் 17 ஆண்டுகள் ஆட்சிக்குழப்பம். |  |  |
| பண்டுகாபயன் | அனுராதபுரம் | 474 | 367 | அபயன், தீசனின் மருகன் (பண்டுவாசுதேவன் பேரன்) |  |
| மூத்த சிவன் | அனுராதபுரம் | 367 | 307 | பண்டுகாபயன் மைந்தன் |  |
| தேவை நம்பிய தீசன் | அனுராதபுரம் | 307 | 267 | மூத்தசிவன் மைந்தன். முதலாவது பௌத்த மன்னன் |  |
| உத்தியன் | அனுராதபுரம் | 267 | 257 | மூத்தசிவன் மைந்தன் |  |
| மகாசிவன் | அனுராதபுரம் | 257 | 247 | மூத்தசிவன் மைந்தன் |  |
| சூரதிஸ்ஸன் | அனுராதபுரம் | 247 | 237 | மூத்தசிவன் மைந்தன் |  |
| சேனனும் கூத்தியனும் | சோழ வம்சம் | 237 | 215 | சோணாட்டிலிருந்து படையெடுத்து வந்தனர். |  |
| அசேலன் | விஜய வம்சம் | 215 | 205 | மூத்தசிவன் மைந்தன் |  |
| எல்லாளன் | சோழ வம்சம் | அனுராதபுரம் | 205 | 161 | சோணாட்டான். மனுநீதிச் சோழன் எனப்படுபவன். |
| கோதை அபயன் | விஜய வம்சம் | உரோகணம் | - | 210 |  |
| காவன்தீசன் | உரோகணம் | 210 | 205 |  |  |
| துட்டகைமுனு | உரோகணம், பின் அனுரை | 161 | 137 | காவன்தீசனின் மூத்தமகன், எல்லாளனை வென்றான் |  |
| சத்தா திச்சன் | அனுராதபுரம் | 137 | 119 | துட்டகைமுனு<nowiki/>வின் உடன் பிறந்த சகோதரன் |  |
| } |  |  |  |  |  |  
- சத்தா திச்சன் கிமு 137
- துலத்தன் கிமு 119
- லன்ஜ திச்சன் கிமு 119
- கல்லாட நாகன் – கிமு 109
- வட்டகாமினி அபயன் கிமு 104
# ஆட்சியாளர் பட்டியல், இலங்கை

## பாண்டியர் காலம்

- **பஞ்ச பாண்டியர் (அநுராதபுரம்)** (*புலகத்தன், பாகியன், பண்டியமாறன், பழையமாறன் மற்றும் தட்டிகன்*) கிமு 103
# ஆட்சியாளர் பட்டியல், இலங்கை

## மீண்டும் விசய வம்சம் வரலாற்றுக்காலம்

- மீண்டும் வட்டகாமினி அபயன் கிமு 88
- மகசுழி மகாதீசன் கிமு 76
- சோரநாகன் கிமு 62
- குட்ட திச்சன் கிமு 50
- முதலாம் சிவன் கிமு 47
- வடுகன் கிமு 47
- தருபாதுக திச்சன் கிமு 47
- நிலியன் கிமு 47
- அனுலாதேவி கிமு 47 (queen)
- குடகன்ன திஸ்ஸன் கிமு 42 ; 1st recital of Canon Pali
- பட்டிகாபய அபயன் கிமு 20
- மகாதாதிக மகாநாகன் கிமு 9
- அமந்தகாமினி அபயன் 21
- கனிராஜனு திஸ்ஸன் 30
- சூலபாயன் 33
- சிவாலி (அரசி) 35
- மூன்றாண்டு குழப்பம்
- இளநாகன் 38
- சந்தமுகன் 44
- யஸ்ஸலாலக திஸ்ஸன் 52
- சுபகராஜன் 60
# ஆட்சியாளர் பட்டியல், இலங்கை

## முதலாம் இலம்பகர்ண அரசர்களின் பட்டியல்

- வசபன் பொ.பி. 66 – 110
- வங்கனசிக திச்சன் பொ.பி. 110 -113
- முதலாம் கசபாகு பொ.பி. 113 – 135
- மகல்லக்க நாகன் பொ.பி. 135 – 141
- பதிக திச்சன் பொ.பி. 141 – 165
- கனித்த திச்சன் பொ.பி. 165 – 193
- குச்சநாகன் பொ.பி. 193 – 195
- குடநாகன் பொ.பி. 195 – 196
- முதலாம் சிறிநாகன் பொ.பி. 196 – 215
- ஒகாரிக திச்சன் பொ.பி. 215 – 237
- அபயநாகன் பொ.பி. 237 – 245
- இரண்டாம் சிறிநாகன் பொ.பி. 245 – 247
- விசயகுமாரன் பொ.பி. 247 – 248
- முதலாம் சங்க திச்சன் பொ.பி. 248 – 252
- சிறிகங்கபோதி பொ.பி. 252 – 254
- கோதாபயன் பொ.பி. 254 – 267
- முதலாம் சேட்டதிச்சன் பொ.பி.267
- மகாசேனன் பொ.பி. 277 – 304
- சிறிமேகவண்ணன் பொ.பி. 304 – 340
- இரண்டாம் சேட்டதிச்சன் பொ.பி. 332 – 341
- புத்ததாசன் பொ.பி. 341 – 370
- உபதிச்சன் பொ.பி. 370 – 410
- மகாநாமன் பொ.பி. 410 -428
- மித்தசேனன் பொ.பி. 428 – 429
# ஆட்சியாளர் பட்டியல், இலங்கை

## இராசராட்டிரப் பாண்டியர் வம்சம்

- மூலக்கட்டுரை - இராசராட்டிரப் பாண்டியர்
| ஆட்சிக்காலம் |  |  |
| --- | --- | --- |
| பாண்டு (பாண்டியன்) | பொ.பி. 436 – 441 |  |
| பரிந்தன் | பொ.பி. 441 – 444 |  |
| இளம் பரிந்தன் | பொ.பி. 444 – 460 |  |
| திரிதரன் | பொ.பி. 460 |  |
| தாட்டியன் | பொ.பி. 460 – 463 |  |
| பிட்டியன் | பொ.பி. 463 | } |
# ஆட்சியாளர் பட்டியல், இலங்கை

## இலங்கை மௌரிய வம்சத்தினர் பட்டியல்

- தாதுசேனன் (பொ.பி. 463 – 479)
- முதலாம் காசியப்பன் (பொ.பி. 479 – 497)
- முதலாம் மொக்கல்லானன் (பொ.பி. 497 -515)
- குமார தாதுசேனன் (பொ.பி. 515 – 524)
- கீத்திசேனன் (பொ.பி. 524)
- சிவ மௌரியன் (பொ.பி. 524 – 525)
- இரண்டாம் உபதிச்சன் (பொ.பி. 525 – 526)
- சிலாகாலன் (பொ.பி. 526 – 539)
- தாட்டாபூபதி (பொ.பி. 539 – 540)
- இரண்டாம் மொக்கல்லானன் (பொ.பி. 540 -560)
- குட்ட கீர்த்தி மேகன் (பொ.பி. 560 – 561)
- மகாநாகன் (பொ.பி. 561 – 569)
- முதலாம் அக்கபோதி (பொ.பி. 569 – 598)
- இரண்டாம் அக்கபோதி (பொ.பி. 598 – 608)
- இரண்டாம் சங்க திச்சன் (பொ.பி. 608 – 608)
- மூன்றாம் மொக்கல்லானன் (பொ.பி. 608 – 614)
- சிலாமேகவண்ணன் (பொ.பி. 614 – 623)
- மூன்றாம் அக்கபோதி (பொ.பி. 623 – 623)
- மூன்றாம் செகத்தா திச்சன் (பொ.பி. 623 – 624)
- மீண்டும் மூன்றாம் அக்கபோதி (பொ.பி. 624 – 640)
- முதலாம் தாதோப திச்சன்(பொ.பி. 640 – 652)
- இரண்டாம் காசியப்பன் (பொ.பி. 652 – 661)
- முதலாம் தப்புலன் (பொ.பி. 661 – 664)
- இரண்டாம் தாதோப திச்சன் (பொ.பி. 664 – 673)
- நான்காம் அக்கபோதி (பொ.பி. 673 – 689)
- உன்கங்கர ஹத்ததத்தன் (பொ.பி. 691 – 691)
# ஆட்சியாளர் பட்டியல், இலங்கை

## இரண்டாம் இலம்பகர்ண வம்சம்

- மானவண்ணன் 684 பல்லவர் கூட்டு
- ஐந்தாம் அக்கபோதி 718
- மூன்றாம் காசியப்பன் 724
- முதலாம் மகிந்தன் 730
- ஆறாம் அக்கபோதி 733
- ஏழாம் அக்கபோதி 772, பொலநறுவை ; அனுராதபுரம் கைவிடப்பட்டது.
- இரண்டாம் மகிந்தன் சீலமேகன் 777, அனுராதபுரம்
- இரண்டாம் தப்புலன் (அல்லது முதலாம் உதயன்) 797
- மூன்றாம் மகிந்தன் 801
- எட்டாம் அக்கபோதி 804
- மூன்றாம் தப்புலன் 815
- ஒன்பதாம் அக்கபோதி 831
- முதலாம் சேனன் 833 ; அனுராதபுரத்தில் பாண்டியர் படையெடுப்பு.
- இரண்டாம் சேனன் 853 பல்லவரோடு இணைந்து பாண்டியருக்கு எதிராக.
- முதலாம் உதயன் 887
- நான்காம் கசபன் 898
- ஐந்தாம் கசபன் 914
- நான்காம் தப்புலன் 923
- ஐந்தாம் தப்புலன் 924
- இரண்டாம் உதயன் 935
- மூன்றாம் சேனன் 938
- மூன்றாம் உதயன் 946 ; சோழர் அனுராதபுரத்தைக் கைப்பற்றினர்.
- நான்காம் சேனன் 954
- நான்காம் மகிந்தன் 956
- ஐந்தாம் சேனன் 972
- ஐந்தாம் மகிந்தன் 982 சோழர்களால் தமிழகத்துக்கு கைது செய்யப்பட்டு கொண்டுசெல்லப்பட்டான்.
- ஆறாம் கசபன் 1019
- மகலன கித்தி 1040
- விக்கிரம பாண்டியன் 1042
- ஜகதிபால 1043
- பராக்கிரம பாண்டியன் 1046
- திரிலோக பாண்டியன் 1048
- ஏழாம் கசபன் 1054
# ஆட்சியாளர் பட்டியல், இலங்கை

## விஜயபாகு வம்சம்

- விஜயபாகு I 1072 சோழரிடம் இருந்து நாட்டை மீட்டுப் பொலன்னறுவையைத் தலைநகரமாகக் கொண்டான், இராசரட்டை இராச்சியம்.
- முதலாம் ஜயபாகு 1110
- முதலாம் விக்கிரமபாகு 1111
- இரண்டாம் கஜபாகு 1132
- முதலாம் பராக்கிரமபாகு 1153 இராசரட்டையைக் கைப்பற்றி நாட்டை ஒன்றாக்கினான் 1161
- இரண்டாம் விஜயபாகு 1186
- ஐந்தாம் மகிந்தன் 1187
# ஆட்சியாளர் பட்டியல், இலங்கை

## கலிங்க வம்சம்

- நிசங்க மல்லன் 1187
- முதலாம் வீரபாகு1196
- விக்கிரமபாகு II 1196 ; period of dynastic trouble →1236
- சோடகங்க 1196
- லீலாவதி (1st reign) 1197
- சாகசமல்லன் 1200
- கல்யாணவதி 1202
- தர்மாசோகன் 1208
- அனிகங்க மகாதிபாத 1209
- லீலாவதி (2nd reign) 1209
- லோகிஸ்ஸாரன் 1210
- லீலாவதி (3rd reign) 1211
- இரண்டாம் பராக்கிரம பாண்டியன் 1212 taken prisonner in 1214 by Kalinga. Kings end up in குருணாகல். பொலன்னறுவை abandonned. Many local kingdoms quashed.
- Magha 1215 king Kalinga
# ஆட்சியாளர் பட்டியல், இலங்கை

## தம்பதனியா இராசதானி வம்சம்

- மூன்றாம் விஜயபாகு 1236
- இரண்டாம் பராக்கிரமபாகு 1236 ; பொலன்னறுவை abndonned again, au profit de Dambadeniya. Une attaque malaise est repoussée en 1246.
- நான்காம் விஜயபாகு 1270
- முதலாம் புவனேகபாகு 1272 தம்பதெனியாவைக் கைவிட்டு யாப்பகூவவுக்குச் சென்றான்
- Interrègne 1285–1286 : power vacuum
- மூன்றாம் பராக்கிரமபாகு 1287 returns to பொலன்னறுவை. மார்க்கோ போலோ pays a visit in 1292
- இரண்டாம் புவனேகபாகு 1293 in Kurunagala, new capital.
- நான்காம் பராக்கிரமபாகு 1302
- மூன்றாம் புவனேகபாகு 1326
- ஐந்தாம் விஜயபாகு 1335
- நான்காம் புவனேகபாகு 1341–1351, கம்பளை
# ஆட்சியாளர் பட்டியல், இலங்கை

## கம்பளை இராசதானி வம்சம்

- ஐந்தாம் பராக்கிரமபாகு 1344–1359, டெடிகமை.
- மூன்றாம் விக்கிரமபாகு 1357–1374, கம்பளை
- ஐந்தாம் புவனேகபாகு 1372–1408, கம்பளை. கோட்டே அரண் செய்யப்பட்டது.
# ஆட்சியாளர் பட்டியல், இலங்கை

## யாழ்ப்பாண இராசதானி வம்சம்

- கூழங்கை ஆரியச்சக்கரவர்த்தி 1210–1246
- குலசேகர சிங்கையாரியன் 1246–1256
- குலோத்துங்க சிங்கையாரியன் 1256–1279
- விக்கிரம சிங்கையாரியன் 1279–1302
- வரோதய சிங்கையாரியன் 1302–1325
- மார்த்தாண்ட சிங்கையாரியன் 1325–1348
- குணபூஷண சிங்கையாரியன் 1348–1371
- வீரோதய சிங்கையாரியன் 1371–1394
- சயவீர சிங்கையாரியன் 1394–1417
- குணவீர சிங்கையாரியன் 1417–1440
- கனகசூரிய சிங்கையாரியன் 1440–1450
- செண்பகப்பெருமாள் 1450–1467, 1450ல் கோட்டே அரசனின் வளர்ப்பு மகனான செண்பகப்பெருமாள் யாழ்ப்பாணத்தைக் கைப்பற்றினான்.
- கனகசூரிய சிங்கையாரியன் 1467–1478, 1467ல் யாழ்ப்பாணம் மீண்டும் கனகசூரிய சிங்கையாரியன் வசம் வந்தது.
- (???) சிங்கையாரியன் 1478–1519
- சங்கிலியன் 1519–1560
- புவிராஜ பண்டாரம் 1561–1565
- காசி நயினார் 1565–1570
- பெரிய பிள்ளை 1570–1572
- புவிராஜ பண்டாரம் 1572–1591
- எதிர்மன்னசிங்கம் 1591–1615
- அரசகேசரி (பராயமடையாத வாரிசுக்காக) 1615–1617
- சங்கிலி குமாரன் (பராயமடையாத வாரிசுக்காக) 1617–1620, 1620ல் போர்த்துக்கீசரால் யாழ்ப்பாணம் மீண்டும் கைப்பற்றப்பட்டு, அவர்களின் நேரடி ஆதிக்கத்துள் கொண்டுவரப்பட்டது.
# ஆட்சியாளர் பட்டியல், இலங்கை

## கோட்டே இராசதானி வம்சம்

- ஆறாம் பராக்கிரமபாகு 1412–1467, கோட்டே. இவனால் யாழ்ப்பாணம் கைப்பற்றப்பட்டது. சீனன் செங் ஹே இவனைப் பதவியிலிருந்து இறக்கி ரயிகமைக்குக் கைதியாகக் கொண்டு சென்றான்.
- இரண்டாம் ஜயபாகு 1467, கோட்டே.
- ஆறாம் புவனேகபாகு 1470–1478 கண்டியை நிறுவினான்.
- ஏழாம் பராக்கிரமபாகு 1480
- எட்டாம் பராக்கிரமபாகு 1484–1508 ; போர்த்துக்கேயர் கொழும்பில் இறங்கினர்.
- ஏழாம் புவனேகபாகு 1540ல் லிசுபனுக்குத் தூதுவர்களை அனுப்பினான். போர்த்துக்கேயரால் இவன் சுட்டுக்கொல்லப்பட்ட பின்னர் இவனது பேரன் தர்மபாலனைப் போர்த்துக்கேயர் அரசனாக்கினர்.
- தர்மபாலன் 1551–1597, 1557ல் இவன் கிறித்தவன் ஆனான். 1565ல் கோட்டேயைக் கைவிட்டு போர்த்துக்கேயரின் கட்டுப்பாட்டில் தலைநகரத்தைக் கொழும்புக்கு மாற்றினான்.
# ஆட்சியாளர் பட்டியல், இலங்கை

## சீதாவாக்கை இராசதானி வம்சம்

- மாயாதுன்ன 1521–1581
- முதலாம் ராஜசிங்க 1554–1593
- ராஜசூரிய 1593–1594
# ஆட்சியாளர் பட்டியல், இலங்கை

## கண்டி இராசதானி

- ஜயவீர பண்டார
- கரலியத்தே பண்டார
- டொன் பிளிப் யமசிம்மா
- டொம் ஜாவோ
- தோனா கதரீனா
# ஆட்சியாளர் பட்டியல், இலங்கை

## கண்டி இராசதானி

### கோணப்பு பண்டார வம்சம்

- முதலாம் விமலதர்மசூரியன் 1591–1604
- செனரத் மன்னன் 1605–1635
- இரண்டாம் இராஜசிங்கன் 1635–1687
- இரண்டாம் விமலதர்மசூரியன் 1687–1707
- வீர பராக்கிரம நரேந்திர சிங்கன் 1707
# ஆட்சியாளர் பட்டியல், இலங்கை

## கண்டி இராசதானி

### கண்டி நாயக்கர் வம்சம்

- ஸ்ரீ விஜய ராஜசிங்கன் 1739–1747
- கீர்த்தி ஸ்ரீ ராஜசிங்கன் 1747–1782
- ஸ்ரீ ராஜாதி ராஜசிங்கன் (1782–1798)
- ஸ்ரீ விக்கிரம ராஜசிங்கன் (1798–1815)
# ஆட்சியாளர் பட்டியல், இலங்கை

## போர்த்துக்கீச மன்னர்களும், ஆளுனர்களும்

- முதலாம் பிலிப் 1580–1598
- இரண்டாம் பிலிப் 1598–1621
- பேரோ லொபேஸ் டி சூசா 1594
- டி. ஜெரோனிமோ டி அசெவேடோ 1594–1613
- டி. பிரான்சிஸ்கோ டி மெனெசெஸ் 1613–1614
- மனுவேல் மஸ்கரேனாஸ் ஹோமெம் 1614–1616
- நூனோ அல்வாரெஸ் பெரெய்ரா 1616–1618
- கொன்ஸ்டன்டீனோ டி சா டி நொரோனா 1618–1622
- மூன்றாம் பிலிப் 1621–1640
- ஜோர்ஜ் டோ அல்புகேர்க் 1622–1623
- கொன்ஸ்டன்டீனோ டி சா டி நொரோனா 1623–1630
- டி. பிலிப் மஸ்கரேனாஸ் 1630–1631
- டி. ஜோர்ஜ் டி அல்மெய்டா 1631–1633
- டியேகோ டி மெல்லோ டி காஸ்ட்ரோ 1633–1635
- டி. ஜோர்ஜ் டி அல்மெய்டா 1635–1636
- டியேகோ டி மெல்லோ டி காஸ்ட்ரோ 1636–1638
- டி. அந்தோனியோ மஸ்கரேனாஸ் 1638–1640
- பிரகான்சாவின் நான்காம் ஜோன் 1640–1645
- டி. பிலிப் மஸ்காரேனாஸ் 1640–1645
- மனுவேல் மஸ்கரேனாஸ் ஹோமெம் 1645–1653
- பிரான்சிஸ்கோ டி மெல்லோ டி காஸ்ட்ரோ 1653–1655
- அந்தோனியோ டி சூசா கூட்டினோ 1655–1656
- அந்தோனியோ டி அமரல் டி மெனெசெஸ் 1656–1658, யாழ்ப்பாணம்
# ஆட்சியாளர் பட்டியல், இலங்கை

## இலங்கையின் ஒல்லாந்து ஆளுனர்கள்

- William J. Coster 1640
- Jan Thyszoon Payart 1640–1646
- Joan Maatzuyker 1646–1650
- Jacob van Kittensteyn 1650–1653
- Adriaan van der Meyden 1653–1660 and 1661–1663
- Ryklof van Goens 1660–1661 and 1663
- Jacob Hustaart 1663–1664
- Ryklof van Goons 1664–1675
- Ryklof van Goens Jr 1675–1679
- Laurens Pyl 1679–1692
- Thomas van Rhee 1692–1697
- Gerrit de Heere 1697–1702
- Cornelis Jan Simons 1702–1706
- Hendrik Becker 1706–1716
- Isaac Augustin Rumpf 1716–1723
- Johannes Hertenberg 1723–1726
- Petrus Vuyst 1726–1729
- Stephanus Versluys 1729–1732
- Jacob Christian Pielat 1732–1734
- Diederik van Domburg 1734–1736
- கூசுத்தாவ் விலெம் வொன் இமோவ் 1736–1739
- Willem Maurits Bruyninck 1739-1712
- Daniel Overbeek 1742–1743
- Julius V.S. van Gollenesse 1743–1751
- Gerard Joan Vreeland 1751–1752
- Johan Gideon Loten 1752–1757
- Jan Schreuder 1757–1762
- L.J. Baron van Eck 1762-1705
- Iman Willem Falck 1765–1785
- Willem J. van de Graaff 1785–1794
- J.G. van Angelbeek 1794–1796
# ஆட்சியாளர் பட்டியல், இலங்கை

## இலங்கையின் பிரித்தானிய ஆளுனர்கள்

- மட்ராஸ் ஆளுநர் 1796
- பிரட்டிக் நோர்த் 1798
- தோமசு மெயிற்லண்ட் 1805
- பார்ட் ரொபேர்ட் பிரௌன்ரிக் (Bart Robert Brownrigg) 1812
- எட்வர்ட் பாகே (Edward Paget) 1822
- எட்வர்ட் பார்ன்ஸ் (Edward Barnes) 1824
- பார்ட் ரொபேர்ட் டபிள்யூ ஹோர்ட்டன் (Bart Robert W. Horton) 1831
- ஜே. ஏ. எஸ். மக்கென்சி (J.A.S. Mackenzie) 1837
- கொலின் கம்பெல் (Colin Campbell) 1841
- விஸ்கௌன்ட் ரொறிங்ரன் (Viscount Torrington) 1847
- ஜி. டபிள்யூ அன்டர்சன் (G.W. Anderson) 1850
- ஹென்றி ஜி வார்ட் (Henry G Ward) 1855
- Charles Justin MacCarthy 1860
- Hercules G.R. Robinson 1865
- William H. Gregory 1872
- James R. Longdon 1877
- Arthur H. Gordon 1883
- Arthur B. Havelock 1890
- J. West Ridgeway 1896
- Henry Arthur Blake 1903
- Henry B. McCallum 1907
- Robert Chalmers 1913
- John Anderson 1916
- William H. Manning 1918
- Hugh Clifford 1925
- H.J. Stanley 1927
- Grame Thompson 1931
- Reginald Edward Stubbs 1931
- Andrew Caldecott 1937
# ஆட்சியாளர் பட்டியல், இலங்கை

## இலங்கையின் பிரதமர்கள்

- டி. எஸ். சேனநாயக்கா
- டட்லி சேனநாயக்கா
- ஜோன் கொத்தலாவல
- எஸ். டபிள்யூ. ஆர். டி. பண்டாரநாயக்கா
- சிறிமாவோ பண்டாரநாயக்கா<small>முதன் முறை</small>
- டட்லி சேனநாயக்கா
- சிறிமாவோ பண்டாரநாயக்கா<small> இரண்டாம் முறை</small>
- ஜே. ஆர். ஜெயவர்த்தனா
- ஆர். பிரேமதாசா
- ரணில் விக்ரமசிங்க <small>முதன் முறை</small>
- சந்திரிகா பண்டாரநாயக குமாரதுங்க
- இரத்னசிறி விக்கிரமநாயக்கா
- தி. மு. ஜயரத்ன
- ரணில் விக்கிரமசிங்க <small> இரண்டாம் முறை</small>
# ஆட்சியாளர் பட்டியல், இலங்கை

## இலங்கையின் ஆளுனர் நாயகர்கள்

- சர் என்றி மொங்க் மேசன் மூர் 1948
- விஸ்கொட் சோல்பரி 1949
- சர் ஒலிவர் குணதிலக 1954
- வில்லியம் கொபல்லாவ 1962
# ஆட்சியாளர் பட்டியல், இலங்கை

## இலங்கையின் சனாதிபதிகள்

- வில்லியம் கொபல்லாவ (மே 22, 1972 – பெப்ரவரி 4, 1978)
- ஜே. ஆர். ஜெயவர்த்தனா (பெப்ரவரி 4, 1978 – ஜனவரி 2, 1989)
- ரணசிங்க பிரேமதாசா (ஜனவரி 2, 1989 – மே 1, 1993)
- டிங்கிரி பண்டா விஜயதுங்க (மே 1, 1993 – நவம்பர் 12, 1994)
- சந்திரிகா பண்டாரநாயக குமாரதுங்க (நவம்பர் 12, 1994 – நவம்பர் 19, 2005)
- மகிந்த ராஜபக்ச (நவம்பர் 19, 2005;2015 ஜனவரி 8)
- மைத்திரிபால சிறிசேன (ஜனவரி 8,2015)
- கோதாபய ராஜபக்ச (1நவம்பர் 18, 2019 - ஜூலை 14, 2022)
- ரணில் விக்கிரமசிங்க (ஜூலை 15, 2022 – ஜூலை 20, 2022, ஜூலை 21, 2022 – தற்போது வரை)
# வீழ்ப்பு வரைபடங்கள்

பல்வேறு நோக்கங்களுக்காக ஒரு பொருள் அல்லது காட்சி பற்றிய விபரங்களைத் தரும் வகையில் அவற்றின் தோற்றங்களை இரு பரிமாணத் தளங்களில் காட்டும் வரைபடங்கள் **வீழ்ப்பு வரைபடங்கள்** (Projection Drawings) எனப்படுகின்றன. வீழ்ப்பு வரைபடங்கள் பலவகைப் படுகின்றன. அவற்றுட் சில பொருட்களினதும், காட்சிகளினதும் இயல்புகளை இரு பரிமாணத் தோற்றத்தில் வெளிப்படுத்த, வேறு சில அவற்றின் முப்பரிமாண இயல்புகளை வெளிப்படுத்துபவையாக உள்ளன.  
கட்டுமான வரைபடங்கள் வீழ்ப்பு வரைபடங்களுக்கு எடுத்துக்காட்டுகளாகும்.
# வீழ்ப்பு வரைபடங்கள்

## வீழ்ப்பு வரைபட வகைகள்

வீழ்ப்பு வரைபடங்களை அடிப்படையில் இரண்டு பிரிவுகளாகப் பிரிக்கலாம்.  
1. இயலுறு தோற்ற வரைபடங்கள்
1. சமாந்தர வீழ்ப்பு வரைபடங்கள்  
இயலுறு தோற்ற வரைபடங்கள் ஒரு பொருளைக் கண்ணால் பார்க்கும் போது தோற்றமளிப்பதுபோல் வரையப் படுவதாகும். இவ்வகை வரைபடங்கள், தொலைவிலுள்ள பொருட்கள் அல்லது தூர அளவுகள் சிறியனவாகவும், அண்மையிலுள்ளவை பெரிதாகவும் தெரியும் தோற்றப்பாட்டை அண்ணளவாக வெளிப்படுத்த முனைகின்றன. இவ் வரைபடங்களில் காணும் காட்சியிலுள்ள சமாந்தரக் கோடுகள் அனைத்தும் ஒரே புள்ளியிலிருந்து ஆரம்பமாவது போல் தோற்றமளிக்கும். இப்புள்ளி வீழ்ப்பு மையம் எனப்படுகின்றது. இயலுறு தோற்றங்களின் வேறுபாடுகள் இவ் வீழ்ப்பு மையங்களின் எண்ணிக்கைகளினால் தீர்மானிக்கப் படுகின்றன.  
சமாந்தர வீழ்ப்பு வரைபடங்கள் ஒரு பொருளின் அல்லது காட்சியின் ஒவ்வொரு புள்ளியிலிருந்தும் ஒன்றுக்கொன்று சமாந்தரமாக வரையப்படும் கோடுகள் ஒரு கற்பனைத் தளத்தில் வீழ்த்தப்படும்போது உருவாகும் படங்களை ஒத்தவை ஆகும். இவ்வகையில் உள்ள பல வேறுபாடுகள் மேற்குறிப்பிட்ட தளங்களுக்குச் சார்பான வீழ்ப்புகளின் திசையினால் தீர்மானிக்கப் படுகின்றன.  
மேற்காட்டிய இரு வகைகளின் கீழ் பல துணை வகைகளும் உள்ளன. அவற்றைக் கீழ்வரும் அட்டவணை காட்டுகின்றது.  
| **சமாந்தர வீழ்ப்பு** (Parallel Projection) | **இயலுறு தோற்ற வீழ்ப்பு** (Perspective Projection) |  |
| --- | --- | --- |
| குத்து வீழ்ப்பு (Orthographic Projection) | சரிவு வீழ்ப்பு (Oblique Projection) | 1. ஒரு புள்ளி இயலுறு தோற்ற வீழ்ப்பு (One-Point Perspective) |
| 2. இரு புள்ளி இயலுறு தோற்ற வீழ்ப்பு (Two-Point Perspective) |  |  |
| 3. முப் புள்ளி இயலுறு தோற்ற வீழ்ப்பு (Three-Point Perspective) | } |  |
|-
| இரு பரிமாணப் படங்கள்||அச்சுவழி அளவை வீழல் (Axonometric Projection)
| |
| 2. கவாலியர் | } |
| --- | --- |
|-
**2. முகப்புப் படம்(Front Elevation)**  
| 3. பக்கப் படம் (Side Elevation) | } |
| --- | --- |
**2. ஈரளவு வீழ்ப்பு (Diametric Projection)**  
| 3. மூவளவு வீழ்ப்பு (Triametric Projection) | } |
| --- | --- |
|}
# புவியில் தமிழ் மக்களின் பரம்பல் அட்டவணை

## இவற்றையும் காணவும்

- புலம்பெயர் தமிழர்
- புலம்பெயர் ஈழத்தமிழர்
- புலம்பெயர் இலங்கையர்
# கொடி (சின்னம்)

**கொடி** *(Flag)* என்பது ஒரு தனித்துவமான வடிவமைப்பு மற்றும் வண்ணங்களைக் கொண்ட துணியாகும். பெரும்பாலும் இது செவ்வக அல்லது நாற்கர வடிவில் இருக்கும். ஒரு சின்னமாக, ஒரு தகவல்தொடர்புக் கருவியாக அல்லது அலங்காரத்திற்காகப் பயன்படுத்தப்படுகிறது. கொடியில் பயன்படுத்தப்பட்டுள்ள வரைபடத்திற்கான வடிவமைப்பு விளக்கத்தை குறிக்கவும் கொடி என்ற சொல் பயன்படுகிறது. மேலும் கொடிகள் அடிப்படை சமிக்ஞை மற்றும் அடையாளங்களுக்கான பொதுவான கருவியாக உருவாகியுள்ளன, குறிப்பாக கடல் சூழல் போன்ற தகவல் தொடர்பு சவாலான சூழல்களில் கொடி பயன்படுத்தப்படுகிறது. இங்கு அணுகல் குறியீடாக கொடி பயன்படுத்தப்படுகிறது. கொடிகளை பற்றி படிக்கும் பிரிவு கொடியியல் எனப்படுகிறது.
தேசியக் கொடிகள் என்பவை தேசபக்தியின் சின்னங்கள் ஆகும், அவை பரவலான மாறுபட்ட விளக்கங்களைக் கொண்டுள்ளன. பெரும்பாலும் வலுவான இராணுவக் குழுக்களின் தொடர்பை உள்ளடக்குகின்றன. ஏனெனில் அவற்றின் அசலான ஒரே நோக்கத்திற்காக தொடர்ந்து அவை பயன்படுத்தப்படுகின்றன.  
செய்தி அனுப்புதல், விளம்பரம் அல்லது அலங்கார நோக்கங்களுக்காகவும் கொடிகள் பயன்படுத்தப்படுகின்றன.
கொடிகளைப் பயன்படுத்தும் சில இராணுவ அலகுகள் "கொடிகள்" என்று அழைக்கப்படுகின்றன. கொடி என்பது அரபு நாடுகளில் உள்ள ஒரு படைப்பிரிவுக்கு சமம். எசுப்பானியாவில் கொடி என்பது எசுப்பானிய படையணியில் ஒரு படைப்பிரிவுக்கு சமமானதாகும்.
# கொடி (சின்னம்)

## கொடி வகை

கொடிகள் பலவகைப்படும். ஒரு நாட்டின் அடையாளத்தை குறியீடாகக்கொண்டு அந்த நாட்டின் தேசியக் கொடியாக அந்தந்த நாட்டின் விதிமுறைப்படி பறக்கவிடப்படும். இதுதவிர அரசியல் கட்சிகள், தங்களது கட்சிகளை அடையாளப்படுத்தும் விதமாக தங்கள் கொடிகளைப் பயன்படுத்துவர். ஒவ்வொரு கட்சியும் தங்கள் கட்சிக்கான கொடியை ஒரே வண்ணத்தில் அல்லது ஒன்றுக்கு மேற்பட்ட வண்ணங்களில் கட்சியின் கொடியை வடிவமைத்துப் பயன்படுத்துவார்கள். கட்சிக்கொடியில் தங்களது சின்னங்களையும் பொறித்து வடிவமைப்பதும் உண்டு. ஆனால் கொடியின் மூலம் (origin) குறித்த தகவல் இதுவரை உறுதி செய்யப்படவில்லை.  
கொடி என்பது இப்படித்தான் என்று இன்று நாம் அடையாளப்படுத்துவது, ஒரு துண்டுத் துணியில் ஒரு நிறுவனத்தின் அல்லது ஒரு கட்சியின் குறிக்கோளைப் பிரதிநிதிப்படுத்துவது போன்ற குறியீடுகளுடன் ஒன்று அல்லது ஒன்றுக்கு மேற்பட்ட வண்ணங்களுடன் திகழுவதைத்தான் கொடி என குறிப்பிடுகிறோம். இந்தியத் துணைக்கண்டத்தில் அல்லது பண்டைய சீனா காலத்தில் கொடிகள் அறிமுகப்படுத்தப்பட்டது என்பர். சீனாவில் கொடிகள் பல வண்ணங்களுடன் கூடிய விலங்குகளைக் கொண்டதாக கொடிகள் அமைந்திருந்தனை.  
பதினேழாம் நூற்றாண்டில் கடல் வாணிகம் செழிப்புற்றிருந்தபோது கப்பல்கள் அவர்கள் எந்த நாட்டைச் சேர்ந்தவை என்பதைக் குறிக்கும் வகையில் கொடியைப் பறக்கவிட வேண்டும் என்று கடற்சட்டம் கொண்டுவரப்பட்டது. அதனடிப்படையில் நாவாய்கள், கப்பல்கள் கொடியுடன் கடலில் வலம் வந்தன. கடலில்மிதக்கும் கப்பல்கள் இந்தக் கொடிகளைப் பறக்கவிட்டதன் மூலம், அது எந்த நாட்டுக் கப்பல், அது வணிகக் கப்பலா, பயணிகள் செல்லும் கப்பலா, சர்வதேசப் போக்குவரத்துக் கப்பலா என்ற தகவல்களை அறிந்துகொள்ளும் விதமாக அமைந்தது.
# கொடி (சின்னம்)

## இந்திய தேசியக் கொடி

இந்திய நாட்டின் தேசியக் கொடி மூவர்ணங்களையுடையது. கிடைமட்டமாக மூன்று பட்டைகளைக் கொண்டு காவி வண்ணம் மேற்புறத்திலும், பச்சை வண்ணம் கீழ்ப் புறத்திலும் வெள்ளை வண்ணம் நடுவிலும் இருக்கும் வகையில் அமைந்துள்ளது. வெண்மை நிறத்தில் கடல் நீல வண்ணத்தில் 24 ஆரங்களையுடைய சக்கரம் தீட்டப்பட்டுள்ளது.
காவி வண்ணமானது தைரியம் மற்றும் தியாகத்தையும், வெண்மை நிறம், உண்மை மற்றும் அமைதியையும், பச்சை நிறம் நம்பிக்கை, பசுமை, விவசாய செழிப்பு போன்றவற்றை குறிப்பதாகவும் கற்பிக்கப்படுகிறது. கொடியின் மையப் பகுதியில் உள்ள அசோகச் சக்கரம் வாழ்க்கைச் சுழற்சியை குறிக்கும் வகையில் அமைக்கப்பட்டுள்ளது.  
தேசியக் கொடி சூரியன் உதித்த பின் தான் ஏற்றப்பட வேண்டும். அதே போல சூரியன் மறைவதற்குள் இறக்கப்பட வேண்டும். தேசியத் தலைவர்கள் மறைவின் போது தேசியக் கொடியை அரைக் கம்பத்தில் பறக்கவிடப்பட வேண்டும். தேசியக் கொடிக்கு எந்த வகையிலும் அவதூறு, அவமரியாதை ஏற்படாத வகையில் கொடியைக் கையாள வேண்டும்.
# கொடி (சின்னம்)

## இந்திய தேசியக் கொடி

### விதிமுறைகள்

தேசியக் கொடியை தங்கள் விருப்பத்திற்கு ஏற்ற முடியாத நிலை 2002 ஆம் ஆண்டு வரை இருந்தது. அதன் பின் பொது மக்கள் எங்கு வேண்டுமானாலும் தேசியக்கொடியை ஏற்றிக் கொள்ளலாம் என இந்திய நடுவணரசு அனுமதி அளித்தது. தேசியக் கொடியை கையாளவும், அதற்கு உரிய மரியாதை செய்யவும் இந்திய தேசியக் கொடி சட்டம், 2002 ஆம் ஆண்டு கொண்டுவரப்பட்டது. பல்வேறு விதிமுறைகள் இதில் உள்ளன. தேசியக் கொடியை எந்த விளம்பரத்திற்கும் பயன்படுத்தக் கூடாது. பொது இடங்களில் தேசியக் கொடியினைக் கிழித்தல், எரித்தல், அவமதித்தல் போன்றவை தண்டனைக்குரிய குற்றமாகும். தேசியக் கொடியை நாம் அணியும் உடை, நாம் பயன்படுத்தும் கைத்துண்டுகள், நாம் பயன்படுத்தும் கைக்குட்டைகளில் பயன்படுத்தக் கூடாது. தேசியக் கொடி மண், தரை, தண்ணீரில் படும்படியாக பறக்கவிடக் கூடாது. தேசியக்கொடியை நைந்த, கிழிந்த நிலையிலோ, வண்ணம் மங்கிய நிலையிலோ ஏற்றக்கூடாது.
# வாசிங்டன், டி. சி.

**வாசிங்டன், டி. சி.** (வாஷிங்டன் டி. சி; *Washington, D.C*.), முழுப்பெயர் **வாசிங்டன், கொலம்பியா மாவட்டம்** (Washington, **D**istrict of **C**olumbia) ஐக்கிய அமெரிக்காவின் தலைநகரமாகும். இப்பெயர் அந்நாட்டில் ஏற்பட்ட அமெரிக்கப் புரட்சியைத் தலைமையேற்று நடத்திய ராணுவத் தலைவர் ஜார்ஜ் வாசிங்டன் நினைவாக இடப்பட்டது. அமெரிக்காவில் பல நகரங்கள் வாசிங்டன் என பெயரிடப்பட்டுள்ளதால் இதனைக் குறிக்க இந்த நகரத்தின் முந்தைய பெயரான *கொலம்பியா மாவட்டம்* (District Of Columbia) என்பதன் சுருக்க வடிவமாக (DC - டிசி) என்ற ஒட்டுடன் அறியப்படுகிறது. ஜார்ஜ் வாசிங்டன் அவர்களே இந்நகருக்கான நிலத்தை தேர்வு செய்தார்.  
வாசிங்டன் டி.சி பொட்டாமக் நதியின் கரையில் அமைந்துள்ளது. வர்ஜீனியா & மேரிலாந்து மாநிலங்களில் இருந்து பெறப்பட்ட நிலங்களைக் கொண்டு இந்நகரம் அமைக்கப்பட்டது. எனினும் 1847 ல் பொட்டாமக் நதிக்கு தென்புறம் உள்ள வெர்ஜீனியா சார்ந்த பகுதிகளை வெர்ஜீனியா மீளப் பெற்றுக்கொண்டது. அவை ஆர்லிங்டன் கவுண்டி & அலெக்சாண்டரியா நகரத்துடன் இணைக்கப்பட்டுள்ளன.
தற்போதுள்ள வாசிங்டன் டி.சி மெரிலாந்து மாநிலத்தில் இருந்து பெறப்பட்ட நிலத்திலேயே உள்ளது. மேற்கில் வெர்ஜீனியா & கிழக்கு, தெற்கு, வடக்கில் மெரிலாந்து மாநிலம் எல்லையாக உள்ளது.  
உலக வங்கி, அனைத்துலக நாணய நிதியம், அமெரிக்க நாடுகள் அமைப்பு (OAS) போன்ற பன்னாட்டு அமைப்புகளின் தலைமையிடங்கள் இங்கு உள்ளன.
# வாசிங்டன், டி. சி.

## புவிஅமைவு

இதன் மொத்த பரப்பளவு 68.3 சதுர மைல்கள் (177 கிமீ<sup>2</sup>) இதில் 61.4 சதுர மைல்கள் நிலத்திலும் 6.9 சதுர மைல்கள் நீரிலும் அமைந்துள்ளது . தற்போதய வாசிங்டன் டி.சி மேரிலாந்து மாநிலத்தில் இருந்து பெறப்பட்ட நிலத்திலேயே உள்ளது. 1847 ல் பொட்டாமக் ஆற்றுக்கு தென்புறம் உள்ள வர்ஜீனியா சார்ந்த பகுதிகளை வர்ஜீனியா மீளப்பெற்றுக்கொண்டது. தென்கிழக்கு, வடகிழக்கு, வடமேற்கு பகுதிகள் மேரிலாந்து மாநிலத்தாலும் தென்மேற்கு பகுதி வர்ஜீனியா மாநிலத்தாலும் சூழப்பட்டுள்ளது. வாசிங்டன் மூன்று இயற்கையாக அமைந்த நீர்வழிகளை கொண்டுள்ளது. அவை பொட்டமாக் ஆறு, அதன் கிளைகளான அனகோச்டிகா ஆறு மற்றும் ராக் கிரீக் என அழைக்கப்படும் ராக் சிறுகுடாவும் ஆகும் .  
பலரும் நினைப்பது போல் இந்நகரம் சதுப்புநிலத்தை மீளப்பெற்று கட்டப்பட்டதல்ல . ஆறுகள் மற்றும் ஓடைகளுக்கு இடைபட்ட பகுதி ஈரநிலமாக இருந்தபோதிலும் மாவட்டத்தின் பெரும்பாலான பகுதிகள் விவசாய நிலங்களும் மரங்கள் அடர்ந்த மலைப்பகுதிகளும் ஆகும். கடல் மட்டத்தில் இருந்து 409 அடி (125 மீ) உயரத்திலுள்ள "பாய்ண்ட் ரேனோ" கொலம்பியா மாவட்டத்தின் (வாசிங்டன் டி சி) உயரமான பகுதியாகும். இது "டென்லேடவுன்" பகுதியிலுள்ள "போர்ட் ரேனோ" பூங்காவுக்கு அருகில் உள்ளது . தாழ்வான பகுதி கடல் மட்ட அளவுள்ள பொட்டாமக் ஆறு ஆகும். வாசிங்டன் நகரின் புவிமையம் 4வது மற்றும் L தெருக்களின் சந்திப்புக்கு அருகில் அமைந்துள்ளது ஐக்கிய மாநில தேசிய பூங்கா சேவையமைப்பு வாசிங்டன், டி. சி யின் பெரும்பாலான இயற்கை இருப்பிடங்களை கவனித்துக்கொள்கிறது. ராக் கிரீக் பூங்கா, செசபிக் மற்றும் ஒகியோ கால்வாய் தேசிய வரலாற்று பூங்கா, தியோடர் ரூச்வெல்ட் தீவு, அனகோச்டியா பூங்கா, நேசனல் மால் ஆகியவையும் அவற்றில் அடங்கும். பொட்டாமக் ஆற்றில் வாசிங்டன் நகரின் வடமேற்கில் கிரேட் அருவி உள்ளது. 19ம் நூற்றாண்டில் சார்ச் டவுனில் தொடங்கும் செசபிக் மற்றும் ஒகியோ கால்வாய் அருவியை தவிர்த்து படகு போக்குவரத்து நடைபெற பயன்பட்டது.
# வாசிங்டன், டி. சி.

## புவிஅமைவு

### காலநிலை

வாசிங்டன், டி. சி ஈரப்பதமுடைய கீழ்வெப்பமண்டல காலநிலையை கொண்டதாகும். வசந்த காலமும் இலையுதிர் காலமும் மிதமான வெப்பத்தையும் குறைந்த ஈரப்பதமும் கொண்டவை. குளிர் காலத்தில் வெப்பநிலையானது குறைவாக நீடித்து இருக்கும். ஆண்டு சராசரி பனிப்பொழிவு 16.6 அங்குலம் ஆகும். டிசம்பர் நடுவிலிருந்து பிப்ரவரி நடு வரை சராசரி குளிர் கால குறைந்த வெப்பநிலை 30&nbsp;°F (-1&nbsp;°C) ஆகும்.
நான்கிலிருந்து ஆறு ஆண்டுகளுக்கு ஒரு முறை பனிப்புயலானது வாசிங்டன் பகுதியை தாக்கும். கடும் மழை **நார்ஈச்டர்** என்று அழைக்கப்படும். இது பெருங்காற்று, பெரும்மழை மற்றும் அவ்வப்போது பனிப்பொழிவும் கொண்டது. இந்த கடும்மழையானது அமெரிக்காவின் பெரும்பாலான கிழக்கு கடற்கரை பகுதிகளை தாக்கும். கோடை காலத்தில் மிகுதியான வெப்பமும் ஈரப்பதமும் இருக்கும். சூலை ஆகஸ்ட் மாதங்களில் இதன் வெப்பம் சராசரியாக 80&nbsp;°F அளவில் இருக்கும். மிகுதியான வெப்பமும் ஈரப்பதமும் இணைவதால் இங்கு அடிக்கடி இடிமுழக்கத்துடன் கூடிய மழை பெய்யும். இந்த இடிமுழக்கம் சில நேரங்களில் சூறாவளியை இப்பகுதியில் உருவாக்கும். எப்பொழுதாவது புயல் இப்பகுதியை கடக்கும். எனினும் வாசிங்டன் கடற்கரையை ஒட்டி இல்லாமல் உள் இருப்பதால் புயல் வாசிங்டனை அடையும் முன்னர் வலு இழந்து விடும். எனினும் பொட்டாமக் ஆற்றில் ஏற்படும் வெள்ளப்பெருக்கு சொத்துகளுக்கு சேதாரம் விளைவித்துவிடும், குறிப்பாக ஜார்ஜ்டவுன் பகுதி அதிகமாக பாதிக்கப்படும் .  
அதிகபட்ச வெப்பமானது 106&nbsp;°F (41&nbsp;°C), இது சூலை 20, 1930 & ஆகஸ்ட் 6, 1918 இல் பதிவு செய்யப்பட்டது. குறைந்தபட்ச வெப்பமானது −15&nbsp;°F (−26.1&nbsp;°C), இது பிப்ரவரி 11, 1899 ல் பதிவு செய்யப்பட்டது. ஓர்ஆண்டில் சராசரியாக 36.7 நாட்கள் வெப்பம் 90&nbsp;°F (32&nbsp;°C) யை விட அதிகமாகவும், 64.4 இரவுகள் வெப்பம் உறைநிலையை (32&nbsp;°F (0&nbsp;°C)) விட குறைவாகவும் இருக்கும்.
# வாசிங்டன், டி. சி.

## நகரஅமைப்பு

வாசிங்டன், டி. சி திட்டமிட்டுக் கட்டப்பட்ட நகராகும். பிரெஞ்காரரும் கட்டடக்கலை நிபுணரும், பொறியாளரும் நகரவடிவமைப்பாளருமான சார்லஸ் எல்ஃபேன்ட் (Charles L’Enfant) வாசிங்டன் நகர வடிவமைப்பில் பெரும்பாங்காற்றியவர். அமெரிக்க புரட்சியின் போது இங்கு இராணுவ பொறியாளராக மேஜர் செனரல் லெஃபாயட்டெ (Lafayette) உடன் வந்தார். 1971 ல் அதிபர் வாசிங்டன் புதிய தலைநகருக்கான திட்ட வரைபடம் உருவாக்குமாறு எல்ஃபேன்ட் அவர்களை நியமித்தார். இவர் பரோகியு பாணியில் மாதிரியை அமைத்தார். அதன்படி அகன்ற சாலைகள் வட்டம் மற்றும் செவ்வக பகுதியில் இருந்து பிரிந்து செல்லும்.. திட்டமிடுதலில் அணுக்க நிருவாக முறையை எல்ஃபேன்ட் வலியுறுத்தியதால், வாசிங்டன் அவரை இப்பொறுப்பிலிருந்து மார்ச், 1972 ல் நீக்கினார். எல்ஃபேன்டுடன் பணியாற்றிய ஆண்ரூ எலிகாட் என்பவரை இத்திட்டத்தை முடிக்க நியமித்தார். மூல திட்டத்திலிருந்து சிலவற்றை எலிகாட் மாற்றினாலும் வாசிங்டன் நகர வடிவமைப்புக்கான பெருமை எல்ஃபேன்ட் அவர்களையே சாரும் . வாசிங்டன் நகரமானது தற்போதய புளோரிடா நிழற்சாலையை வடக்கிலும், ராக் கிரீக்கை மேற்கிலும் அனகோச்டிகா ஆற்றை கிழக்கிலும் எல்லைகளாக கொண்டிருந்தது. 20ம் நூற்றாண்டின் தொடக்கத்தில் செனட்டர் ஜேம்சு மெக்மில்லன் தலைமையில் கூட்டு ஆணையம் வாசிங்டன் நகரை அழகுபடுத்த அமைக்கப்பட்டது. இதன் பரிந்துரைப்படி சேரிகள் அப்புறப்படுத்தப்பட்டன, புதிய நடுவண் அரசு கட்டடங்களும், நினைவுச்சின்னங்களும் கட்டப்பட்டன, நகர பூங்கா அமைப்பு மாற்றியமைக்கப்பட்டது. இதற்காக பணி அமர்த்தப்பட்ட வல்லுனர்கள் நகரின் மூல வரைபடத்தில் எந்த மாறுதலும் செய்யவில்லை. இவர்கள் லஃபாண்ட் அவர்களின் வடிவமைப்பை முழுமை செய்தவர்களாக கருதப்படுகிறார்கள்.  
1899 ஆம் ஆண்டு 12மாடிகள் கொண்ட கெய்ரோ குடியிறுப்பு வளாகம் கட்டப்பட்ட பின் நகரின் எந்த கட்டடமும் காங்கிரசு கூடும் கேபிடல் கட்டடத்தை விட உயரமாக இருக்கக்கூடாது என்று சட்டமியற்றப்பட்டது. 1910-ல் இந்த சட்டம் கட்டடங்களின் உயரம் அடுத்துள்ள தெருக்களின் அகலத்தைவிட 20 அடி கூடுதலாக இருக்கலாம் என மாற்றப்பட்டது. இதனால் இன்றும் வாசிங்டன் நினைவகமே உயரமானதாக உள்ளது. இந்த உயர கட்டுப்பாடில் இருந்து தப்பிக்க உயரமான கட்டடங்கள் விர்ஜீனியாவில் ரோசலின் பகுதியில் கட்டப்படுகின்றன.  
வாசிங்டன் டிசி சமமற்ற நான்கு பாகங்களாக (கால்வட்டம்) பிரிக்கப்பட்டுள்ளது. அவை வடமேற்கு, வடகிழக்கு, தென்கிழக்கு, தென்மேற்கு.இந்த கால்வட்டத்தின் எல்லைகள் அமெரிக்க கேபிடல் கட்டடத்தை அச்சாக கொண்டு தொடங்குகின்றன . அனைத்து சாலைகளும் கால்வட்டத்தின் சுருக்க குறியீட்டை கொண்டுள்ளதால் அவற்றின் இருப்பிடத்தை தெளிவாக அறியலாம். நகரின் பெரும்பகுதி தெருக்கள் கம்பிவலை ஒழுங்கமைப்பில் அமைந்துள்ளது. கிழக்கு-மேற்கு தெருக்கள் எழுத்துக்களாலும் (எகா: ஐ தெரு வகி), வடக்கு-தெற்கு தெருக்கள் எண்களாலும் (எகா: 4வது தெரு தெமே) குறிப்பிடப்படுகின்றன. போக்குவரத்து வட்டங்களில் இருந்து தொடங்கும் நிழற்சாலைகளுக்கு மாநிலங்களின் பெயர் வைக்கப்பட்டுள்ளது. 50மாநிலங்கள், போர்ட்ட ரிகோ பெயர்களும் நிழற்சாலைகளில் இடம்பெற்றுள்ளன.பென்சில்வேனியா நிழற்சாலை வெள்ளை மாளிகை, அமெரிக்க கேபிடல், கே தெரு போன்றவற்றை இணைக்கிறது. கே தெருவில் பல ஆதரவு திரட்டும் குழுக்களுக்கான அலுவலகங்கள் உள்ளன. வாசிங்டனில் 174வெளிநாட்டு தூதரகங்கள் உள்ளன. அவற்றில் 59 மாசேசூசெட்டசு நிழற்சாலையில் உள்ளன.
# வாசிங்டன், டி. சி.

## மக்கள் தொகை
== கல்வி & உடல்நலம் ==
ஜியார்ஜ் டவுன் விசிட்டேசன் பிரிபரேடரி மகளிர் உயர் நிலைப் பள்ளி 1799ல் தொடங்கப்பட்டது.  
கொலம்பியா மாவட்ட பொது பள்ளிகள் (DCPS) என்ற அமைப்பு நகரின் அரசு சார்ந்த பள்ளிளை இயக்குகிறது. 167 பள்ளிகள் மற்றும் கற்கும் மையங்கள் இதில் அடங்கும். 1999ல் இருந்து நகர பொது பள்ளிகளில் மாணவர் சேர்க்கை சீராக குறைந்து கொண்டு வந்துள்ளது. நகர பொது பள்ளிகளை நிர்வகிக்க அதிக செலவு பிடித்தாலும் உள்கட்டமைப்பு, மாணவர்களின் கல்வி தரம் போன்றவற்றில் இதன் செயல்திறன் மிகக்குறைவாகும். நாட்டின் உயர் தர தனியார்பள்ளிகள் பல இங்கு உள்ளன. 2006ல் நகரின் 83 தனியார் பள்ளிகளில் தோராயமாக 18000 மாணவர்கள் சேர்ந்திருந்தார்கள் .  
குறிப்பிடத்தக்க பல தனியார் பல்கலைக்கழங்கள் இங்கு உள்ளன. ஜார்ஜ் வாசிங்டன் பல்கலைக்கழகம் (GW), ஜார்ஜ்டவுன் பல்கலைக்கழகம் (GU), அமெரிக்கன் பல்கலைக்கழகம் (AU), அமெரிக்க கத்தோலிக பல்கலைக்கழகம் CUA), ஹோவார்ட் பல்கலைக்கழகம், கல்லுடெட் (Galludet) பல்கலைக்கழகம் மற்றும் மேம்பட்ட பன்னாட்டு கல்விக்கான தி ஜான் ஹாப்கின்ஸ் பல்கலைக்கழக பள்ளி (SAIS) ஆகியவை சில.  
இங்கு 16மருத்துவ மையங்களும் மருத்துவமனைகளும் உள்ளன. அதனால் இந்நகரை நோயாளிகளின் பராமரிப்பு மற்றும் மருத்துவ ஆராய்ச்சிகளின் தேசிய மையம் என்றழைக்கப்படுகிறது . நேசனல் இன்ஸ்டிடுயூட் ஆப் ஹெல்த் பெத்தஸ்டாவில்(மேரிலாந்து) அமைந்துள்ளது. வாசிங்டன் மருத்துவமனை மையம் (WHC), இந்நகரின் பெரிய மருத்துவமனை வளாகமாகும். இதுவே இப்பகுதியின் பெரிய தனியார் மற்றும் லாபநோக்கற்ற மருத்துவமனை ஆகும். WHC க்கு அருகில் குழந்தைகளுக்கான தேசிய மருத்துவ மையம் அமைந்துள்ளது. யுஎஸ் நியுஸ் & வேர்ல்ட் அறிக்கையின் படி இது நாட்டிலேயே தலைசிறந்த குழந்தைகளுக்கான மருத்துவமனையாகும் . நகரின் பல பல்கலைக்கழகங்கள் குறிப்பாக ஜார்ஜ் வாசிங்டன், ஜார்ஜ்டவுன், ஹோவர்ட் ஆகியவை மருத்துவ கல்வி வழங்குவதுடன் மருத்துவமனைகளையும் நிர்வகித்து வருகின்றன. வால்ட்டர் ரீட் இராணுவ மருத்துவ மையம் வடமேற்கு வாசிங்டனில் அமைந்துள்ளது. இங்கு பணியிலுள்ள படையினருக்கும், ஓய்வு பெற்ற படையினருக்கும் அவர்களின் மனைவி&குழந்தைகள் போன்ற சார்ந்துள்ளளோருக்கும் சிகிச்சை அளிக்கப்படுகிறது.  
2009 அறிக்கை ஒன்று இந்நகரில் உள்ள மக்களில் 3% எச்ஐவி அல்லது எய்ட்சு கொண்டுள்ளார்கள் என தெரிவித்தது. சில மேற்கு ஆப்பிரிக்க நாடுகளை விட இங்கு எச்.ஐ.வி தாக்கம் அதிகம் என நகர அலுவலர்கள் சிலர் கூறுகிறார்கள் .  
== சுற்றுலா ==
=== அருங்காட்சியகம் ===
புகழ்பெற்ற சுமித்சோனியன் நிறுவனம் இங்குள்ளது. இது லாப நோக்கற்ற அமைப்பு, பல்வேறு அருங்காட்சியகங்களை இவ்வமைப்பு நடத்தி வருகின்றது. இவர்கள் எந்த அருங்காட்சியகத்துக்கும் நுழைவு கட்டணம் வசூலிப்பதில்லை.  
ஜெர்மனியின் நாஜிக்களால் யூத மக்கள் இனப்படுகொலை செய்யப்பட்டதை விளக்கும் ஹோலோகோஸ்ட் அருங்காட்சியகம் இங்கு உள்ளது.  
=== நினைவு மண்டபம் ===
தலைவர்கள் மற்றும் போர் நடவடிக்கைகளுக்கான நினைவு மண்டபங்கள் இங்கு உள்ளன.
* அபரகாம் லிங்கன் நினைவகம்
* தாமஸ் ஜெப்பர்சன் நினைவகம்
* ஜார்ஜ் மேசன் நினைவகம்
* பிராங்களின் ரூஸ்வெல்ட் நினைவகம்
* கொரிய போர் வீரர்களுக்கான நினைவகம்
* வியட்னாம் போர் வீரர்களுக்கான நினைவகம்
* இரண்டாம் உலகப்போர் நினைவகம்
* வாசிங்டன் நினைவு தூண்  
== போக்குவரத்து ==  
அருகில் உள்ள 3 விமான நிலையங்கள் மூலம் வாசிங்டன் பெருநகரத்தை அடையலாம்.